Bjørn Medom Nielsen (S), 2007-05-08:
Jeg siger tak for svaret.
Det, jeg hører i den sammenhæng, er, at ministeren siger, at muligheden for at vurdere det her er åben.
Og det, det handler om, er blot, at vi får tydeliggjort, at der er tale om, at patienterne får tilført en ekstra lidelse i forbindelse med deres behandling.
Derfor vil jeg gerne spørge ministeren, om det ikke i den sammenhæng er nødvendigt at kigge på patientforsikringsordningen, og om, hvorvidt der i den sammenhæng har været sager, der har lænet sig op ad hygiejne på sygehusene.
Vi har en patientforsikringsordning, som jo hviler på et lovarbejde, der er foretaget her i Folketinget, der i øvrigt har været meget bred enighed om, og som betyder, at den enkelte patient har en mulighed for at søge erstatning, hvis lovens erstatningsbetingelser er opfyldt.
Den mulighed eksisterer, og jeg kan jo notere, at der er et stigende antal patienter, der har øje for det.
Af det aflæser jeg så ikke, at der foretages flere fejl i sygehusvæsenet, end der historisk set har været foretaget.
Det er der ikke noget belæg for.
Men jeg tror, at patienter generelt – det karakteriserer vel det moderne samfund – bliver mere og mere opmærksomme på deres egne rettigheder.
Derfor ser vi et stigende antal ansøgninger om erstatning.
Det, vi diskuterede før, er, om vi har brug for at lave en større kortlægning af, hvordan hygiejneproblemer sætter sig i patientbehandlingen, før vi gør noget ved det.
For vi ved godt, at vi har en udfordring her.
Spm. nr. US 125
Det, jeg blot ville gøre ministeren opmærksom på i forbindelse med det forslag om kvalitetsmodellen, der nu ligger og er sendt til høring, var, at det var muligt at foretage målinger i forhold til hygiejneområdet, og at det kunne lade sig gøre.
Så det vil vi gerne arbejde videre på.
Det er jo utrolig vigtigt, at vi har en retssikkerhed på det felt her.
Men i den her sammenhæng vil jeg godt høre, hvorvidt ministeren er indstillet på, at vi i den her sammenhæng også kan sikre, at patienterne har en retsstilling.
For så længe ministeren afviser muligheden for at dokumentere dødsfald eller ekstra lidelser på grund af dårlig hygiejne, kan patienten jo heller ikke søge erstatning.
Så her har vi altså en opgave i forhold til patienternes retssikkerhed.
Det, jeg har skrevet til hr. Bjørn Medom Nielsen, er dette: At forestille sig, at vi centralt fra skulle kunne kortlægge de dødsfald, der jo sker på landets sygehuse, og udsondre den del, som har sit udspring i et hygiejnemæssigt problem, er ikke en farbar vej.
Det baserer sig jo på målrettede undersøgelser og videnskabelige studier, og det er det, der ligger til grund for, at man generelt ved, at der er en udfordring på hygiejneområdet.
Men det er jo ikke det samme som, at der ikke kan være konkrete patienthistorier, hvor de pårørende til patienten eller plejepersonalet omkring patienten kan have blik for, at der er et hygiejnemæssigt problem, som jo også derfor kan lægges til grund for en eventuel ansøgning om erstatning.
Jeg skal sige til ministeren, at vi er fuldstændig enige om, at det vigtigste selvfølgelig er at lave en indsats for så god en hygiejne som overhovedet muligt, og det skal heller ikke skorte på initiativer og aktivitet fra mit partis side i den sammenhæng.
Jeg vil gerne spørge ind til kvalitetsmodellen.
Jeg står her med den beskrivelse, der er af hygiejneområdet inden for det her felt.
Her kan jeg jo se, at man på en række områder gør det, at man tager en række patienter ud og foretager en auditbeskrivelse af vedkommende, så man finder ud af, i hvilken sammenhæng tingene er sket.
Kunne man ikke forestille sig, at ministeren i den her kvalitetsmodel fik indarbejdet audit i forhold til hygiejne, altså hvorvidt der har været tale om indirekte eller direkte hygiejnepåvirkning af patienten?
Jeg vil meget gerne over for hr. Bjørn Medom Nielsen stille et mere detaljeret indblik i den danske kvalitetsmodel til rådighed.
Det er jo sådan, at tilblivelsen af den danske kvalitetsmodel fører til, at alle landets sygehuse skal akkrediteres, altså at der kommer et i virkeligheden uvildigt korps ud på sygehusene og ved selvsyn noterer sig, at man følger et antal opstillede procedureregler.
Det er et arbejde, som er ved at være i mål efter en meget, meget lang proces, der bl.a. har involveret alle de faglige selskaber, og det munder ud i, at der skal måles på et betydeligt antal forskellige parametre, hvoraf en del har relevans for det her spørgsmål.
Jeg tror, at det nok mere egner sig til en egentlig bilateral mødevirksomhed, hvis jeg skal have mulighed for at folde den her model ud for hr. Bjørn Medom Nielsen, så det vil jeg gerne give et tilsagn om.
Det kunne muligvis være relevant at gøre i forhold til det samlede Sundhedsudvalg, når den danske kvalitetsmodel er fuldt flyvefærdig.
Jeg vil gerne spørge ministeren om hygiejnen på vore sygehuse.
Det er jo således, at det er et alvorligt problem.
Vi har over 100.000 mennesker, som får en ekstra sygdom på grund af dårlig hygiejne.
Vi har nu fået oplysning om, at over 3.000 mennesker dør enten direkte eller indirekte på grund af dårlig hygiejne.
I den sammenhæng har jeg diskuteret med ministeren og fået det skriftlige svar, at opgørelse af dødsfald i forbindelse med hygiejne vil være så kompliceret, at ministeren ikke er i stand til at levere oplysninger på det.
Jeg vil gerne spørge ministeren, om det ikke har en sådan karakter, at der bør gøres en ekstraordinær indsats for at sikre, at vi får afdækket, i hvor høj grad der er dødsfald på grund af dårlig hygiejne, og hvilke muligheder vi har for at få det dokumenteret.
Vi behøver sådan set ikke at foranstalte flere undersøgelser for at finde ud af, at hvis man iagttager god hygiejne, så forbedrer man prognoserne for den enkelte patient.
Der er intet, der tyder på, at vi i det danske sundhedsvæsen har en større udfordring her end i andre sammenlignelige sundhedsvæsener, men det gør nu ikke udfordringen mindre af den grund, og den skal vi tage alvorligt.
Det er også en af grundene til, at vi bruger meget energi på at få den danske kvalitetsmodel op at stå, som vil føre til en akkreditering af alle landets sygehuse, hvor bl.a. spørgsmål om processer, der har betydning for god hygiejnestandard, indgår.
Så jeg er meget optaget af den her problemstilling, men mener ikke, at der er grund til nu at foranstalte noget større detektivarbejde for at finde ud, at det er en vigtig indsats.